### Образец № 2

**Съгласно чл. 78, ал. 10 от ЗУО**

**

#  РЕПУБЛИКА БЪЛГАРИЯ

#  Министерство на околната среда и водите

 РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ гр.ПЛОВДИВ

## **РЕШЕНИЕ**

**09 – РД – 450 – 02 от 31.07.2017г.**

На основание чл. 78, ал. 12, т.2 от Закон за управление на отпадъците и във връзка със заявление № УО-484 от 30.05.2017 г.

**ОТКАЗВАМ РЕГИСТРАЦИЯ И издаване на регистрационен документ**

**на**

**„ГАП-07” ЕООД**

поради следните причини:

1. Не са отстранени нередовностите в представените документи по чл. 78, ал. 3 и ал.4 от ЗУО в определения срок, а именно:

 Със заявление вх. № УО-484 от 30.05.2017 г.на основание чл.79, ал.1 от ЗУО, „ГАП-07”ЕООД е заявил намерение за изменение и/или допълнение на Регистрационен документ №09-РД-450-01 от 02.03.2016г.С писмо изх. № УО-484/13.06.2017г. на основание чл.78, ал.8 от ЗУО, е поискано отстраняване на нередовностите, а именно:

 - Дружеството подава заявление за изменение и промяна на количеството на вече разрешени отпадъци, за площадка с местонахождение - село Войводиново, област Пловдив, община Марица, местност”Баш пара”, поземлен имот с идентификатор 11845.59.110, бивше ТКЗС на село Войводиново, обща площ – 4750 кв.м.**Необходимо е да се проведе нова процедура по реда на глава шеста /чл. 93, ал. 1 от ЗООС/ на Закона за опазване на околната среда** (ЗООС, Обн., ДВ, бр. 91 от 25.09.2002 г.,изм. и доп., бр. 12 от 3.02.2017 г.).

 Разпоредбата на чл. 93, ал. 1 от ЗООС поставя необходимостта от извършване на ОВОС да се преценяваза всяко разширениеили изменение на инвестиционни предложения, съгласно Приложение № 2 от ЗООС, които вече са одобрени, ако това разширение или изменение може да доведе до значително отрицателно въздействие върху околната среда.

 - Необходимо е да се представи оригинал или заверено от компетентен орган копие – извадка от влязъл в сила подробен устройствен план на площадката, съгласно чл. 78, ал. 4, т. 5 „б“ от ЗУО.

 Съгласно чл.78, ал.8 при нередовности в представените документи по ал.3 или 4 компетентният орган по ал. 5 уведомява писмено заявителя в срок до 14 дни от постъпване на заявлението за нередовностите и/или изисква допълнителна информация.

 Съгласно чл.78, ал.9 от ЗУО в срок до един месец от уведомяването по ал.8 заявителят отстранява нередовностите и/или предоставя допълнителната информация.

 От известие за доставяне е видно, че писмо с изх.№УО-484 от 13.06.2017г. е получено от дружеството на 28.06.2017г., от което следва, че в предвидения в чл.78, ал. 9 срок от ЗУО (Обн., ДВ, бр. 53 от 13.07.2012 г. , изм. и доп., [бр. 105](http://web.apis.bg/p.php?i=3026738) от 30.12.2016 г., бр. 13 от 7.02.2017 г.) „ГАП-07” не е отстранил нередовностите, както е изискано в горецитираното писмо.

**Решението може да се обжалва чрез директора на РИОСВ пред министъра на околната среда и водите или пред Административен съд, гр.Пловдив по реда на Административнопроцесуалния кодекс в 14-дневен срок от неговото съобщаване.**

 **ДИРЕКТОР НА РИОСВ:**

 **Димитър Димитров**

*За Директор на РИОСВ - Пловдив*

*Съгласно Заповед № РД-495/ 07.09.2016 г.*

*на Министъра на околната среда и водите*